На основу члана 28. и члана 31. Посебног колективног уговора за запослене у основним и средњим школама и домовима ученика („Службени Гласник РС брoj 21/2015 и 92/2020) и чл. 99. 100. и 119. став 1. тачка 1) Закона о основама система образовања и васпитања („Службени гласник Републике Србије“, број 88/2017, 27/2018 – др.закон, 10/2019, 27/2018 – др. закон, 6/2020 i 129/2021) , члана 81.. Статута школе Школски одбор Основне школе „Мирослав Букумировић Букум“ у Шетоњу, дана 16.06.2022. године донео је

**ПРАВИЛНИК О ПОХВАЉИВАЊУ И НАГРАЂИВАЊУ ЗАПОСЛЕНИХ**

**У ОСНОВНОЈ ШКОЛИ “Мирослав Букумировић Букум“ Шетоње**

**I ОПШТЕ ОДРЕДБЕ**

**Члан 1.**

Правилником о похваљивњу и награђивању запослених у Основној школи „Мирослав Букумировић Букум“ у Шетоњу ( у даљем тексту: Правилник ), уређују се врсте похвала и награда које се могу доделити запосленима, услови задодељивање истих, покретање иницијативе за похваљивање и награђивање, надлежност органа Школе за доношење одлуке о похваљивању и награђивању.

**II НАГРАДЕ ЗАПОСЛЕНИМА**

**Члан 2.**

Запослени у школи су дужни да свој посао обављају савесно и непристрасно у складу са законом.

**Члан 3.**

Стваралачки рад запослених у школи на унапређењу образовно васпитног рада, орга низацији рада и успеђности функционисања Школе, посебно се стимулишу и награђују сразмерно оствареним резултатима таквог рада.

**III ВРСТЕ НАГРАДА**

**Члан 4.**

Награде су похвале, новчане награде, поклон и остале награде.

Похвале могу бити усмене, у виду јавне похвале и писане, у виду пријема похвалнице.

Новчане награде су награде у новцу, поклон су књиге, слике и други пригодан поклон а остале награде су увећање броја дана годишњег одмора запослених.

***1) Усмена похвала***

**Члан 5.**

Запосленог усмено може похвалити директор Школе.

Наставник се може похвалити на седници Наставничког већа за успешно реализован наставни процес, огледни час, теоријско предавање, организацију школских приредби или за опште залагање у раду Школе.

Остали запослени у Школи могу се усмено похвалити на проширеној седници Наставничког већа за опште залагање у раду Школе.

***2) Писмена похвал***

**Члан 6.**

На предлог Стручног већа, Педагошког колегијума, директора Школе, запосленом се, за изузетно залагање у раду, може се доделити похвалница.

Похвалница из ст. 1., овога члана, запосленом се уручује на дан обележавања ''Дана школе''.

***3) Новчана награда***

**Члан 7.**

 Новчане награде запосленима у школи могу се додељивати из средстава локалне самоуправе из сопствених или прихода Школе.

Средства за награђивање запослених у Школи планирају се финансијским планом за сваку школску годину.

Награде запосленима у виду новчане награде исплаћују се запосленима из средстава локалне самоуправе, или сопствених средстава школе, који не улазе у средства која се користе за унапређење ученичког стандарда и образовно васпитног процеса и уколико приликом стицања није наведена друга намена.

.

**Члан 8.**

Новчана награда која се запосленима исплаћује из средстава локалне самоуправе је јубиларна награда.

Јубиларна награда исплаћује се запосленом који у години у којој се награда исплаћује навршава 10, 20, 30, или 35 година рада оствареног у радном односу.

 Висина јубиларне награде износи:

1) пола просечне плате – за 10 година рада оствареног у радном односу,

2) једну просечну плату - за 20 година рада оствареног у радном односу,

3) једну ипо просечну плату - за 30 година рада оствареног у радном односу,

4) две просечне плате- за 35 година рада оствареног у радном односу.

Просечна плата из ст. 3., овога члана је просечна плата по запосленом у школи у предходном месецу, односно просечна зарада исплаћена у Републици Србији, у предходном месецу у односу на месец исплате јубиларне награде, преме последње објављеном податку републичког органа надлежног за послове статистике, ако је то повољније за запосленог.

**Члан 9.**

 **Новчана награда** из сопствених прихода може се исплатити наставницима по основу постигнутих резултата ученика на такмичењима из наставних предмета, остварених резултата и успеха на спортским такмичењима и за освојена места на конкурсима за избор литерарних, ликовних радова које су ученици постигли на:

**- окружном такмичењу**:

 - Прво место – 20% просечне нето зараде остварене у установи

.- Друго место – 15% просечне нето зараде остварене у установи

- Треће место 10% просечне нето зараде остварене у установи

**- републичком такмичењу:**

- Прво место – 50% просечне нето зараде остварене у установи

.- Друго место – 40% просечне нето зараде остварене у установи

- Треће место 30% просечне нето зараде остварене у уст

-За учешће ученика на репибличком тамичењу наставнику се исплаћује награда у висин награде за треће место на окружном такмичењу.

 **- међународном такмичењу у календару Министарства**:

- , за освојено 1.2 или 3. место - у висини до 60% просечне нето зараде остварене у установи

* **литерарном или уметничком конкурсу или смотри радова на окружном такмичењу:**

за освојено 1.2 или 3. место - у висини до 10% просечне нето зараде остварене у установи

* **литерарном или уметничком конкурсу или смотри радова на републичкм такмичењу**
* , за освојено1.2 или 3. место до 20% просечне нето зараде остварене у установи

Наставнк добија награду у процентуалном износу у односу на просечну зараду запослених у школи у месецу који претходи додељивању награде.

Награда се даје запосленима - предметним наставницима који су својим радом допринели остваривању наведених резултата ученика. Награда се даје за ранг такмичења, а не за број ученика, по завршеном такмичењу.

 **За остварене резултате и успех у спортским (поједниначним и екипним) такмичењима ученика на :**

- окружном такмичењу:

* Прво место – 20% просечне нето зараде остварене у установи
* Друго место – 15% просечне нето зараде остварене у установи
* Треће место 10% просечне нето зараде остварене у установи

- републичком такмичењу:

* Прво место – 50% просечне нето зараде остварене у установи

- Друго место – 40% просечне нето зараде остварене у установи

* Треће место 30% просечне нето зараде остварене у установи

- За учешће ученика на репибличком тамичењу наставнику се исплаћује награда у висин награде за треће место на окружном такмичењу.

- међународном такмичењу у календару Министарства:

- за освојено 1.2 или 3. место - у висини до 60% просечне нето зараде остварене у установи

Награда се даје наставницима који су својим радом допринели остваривању наведених резултата ученика.

Награда се даје за ранг такмичења, а не за број ученика по завршеном такмичењу.

**Осталим запосленима новчана награда** може да се исплати у висини до 30% зараде запосленог остварене у претходном месецу у односу на месец у коме се награда добија за допринос који су дали за:

- стручност, инвентивност, креативност, висок кавалитет у обављању посла са мерљивим показатељима оствареног учинка, обим и квалитет обављених послова и њихов ефекат;

- радну дисциплину, однос према раду и средствима рада, ажурност и педантност при обављању послова, благовременост, уштеде и рационализација обављеног посла;

- рад на подизању угледа и афирмацији Школе;

- за изузетно залагање у раду и активностима Школе;

- лични допринос у оствареним резултатима Школе.

Новчана награда запосленом се уручује на дан обележавања '“Дана школе''.

**Члан 10.**

Запосленом се може уручити поклон и то за:

- постигнут резултат ученика на такмичењима из наставних предмета, остварених резултата и успеха на спортским такмичењима и за освојена места на конкурсима за избор литерарних, ликовних радова које су ученици постигли за освојено прво, друго или треће место на градском, међуокружном, републичком и међународном такмичењу, сходно материјалним могућностима Школе;

- стручност, инвентивност, креативност, висок кавалитет у обављању посла са мерљивим показатељима оствареног учинка, обим и квалитет обављених послова и њихов ефекат;

- радну дисциплину, однос према раду и средствима рада, ажурност и педантност при обављању послова, благовременост, уштеде и рационализација обављеног посла;

- рад на подизању угледа и афирмацији Школе;

- за изузетно залагање у раду и активностима Школе;

- лични допринос у оствареним резултатима Школе.

Поклом запосленом се уручује на дан обележавања „Дана школе“.

**Члан 11.**

Остале награде су награде којима се запосленима увећава дужина годишњег

одмора за доприносе у раду и то:

 а) четири радна дана за:

 – остварене изузетне резултате у раду са децом и ученицима, другим запосленим и родитељима деце и ученика,

 - пружа помоћ другим запосленима,

 - ради у различитим Комисијама школе,

 - има повећан обим посла и извршава пре постављених рокова,

 - креативан је у раду и користи сва савремена средства за рад,

 - да његови ученици постижу изузетне резултате у учењу и на такмичењима освајају награде, похвале и захвалнице.

 б) три радна дана за:

 – врло успешне резултате  што подразумева да поштује децу и ученике, друге запослене и родитеље деце и ученика,

 - пружа помоћ другим запосленима,

 - испуњава постављене рокове за додељене послове и успешан је у њима;

 - учествује на свим такмичењима и културним манифестацијама са ученицима,

 - кретативан је у раду и користи савремена средства за рад.

 в) два радна дана за:

 - **за успешне резултате** што подразумева свесно залагање и обављање послова свог или другог радног места, уколико су му ти послови додељени налогом директора;

 - да поштује децу и ученике, друге запослене и родитеље деце и ученика;

 - да ради на културној и јавној делатности Школе;

 - да користи савремена средства за рад.

 Запосленом се може увећати годишњи одмор само по једном од напред наведених основа.

**IV ОРГАНИ ЗА ДОДЕЉИВАЊЕ НАГРАДА**

**Члан 12.**

Иницијативу за похваљивање и награђивање запослених може дати запослени ,   стручна већа, одељењска већа, Наставничко веће и директор Школе.

 Одлуку о похваљивању и награђивању запосленог доноси директор Школе.

 Одлука се објављује на огласној табли Школе.

**Члан 13.**

На одлуку о додељивању награде може се поднети приговор Школском одбору у

року од 8 дана од дана доношења одлуке.

**V ПРЕЛАЗНЕ И ЗАВРШНЕ ОДРЕДБЕ**

**Члан 14.**

 Правилника о похвањивању и награђивању запослених евидентирана је деловодним бројем 549/22 од 16.06.2022.. године, објављен је на огласној табли Школе дана 16.06.2022. године, и ступа на снагу дана 23.06.2022.године.

Даном ступања на снагу Правилника о похваљивању и награђивању запослених у ОШ„ Мирослав Букумировић Букум“ број 549/22 од 16.06.2022.године престаје да важи Правилник о награђивању наставника и уеника за постгнуте резултате на такмичењима у ОШ„ Мирослав Букумировић Букум“ број 199/18 од 29.03.2018. године.

Председник Школског одбора

 \_\_\_\_\_\_\_\_\_\_\_\_\_\_\_\_\_

 Сања Миловановић